Държавен вестник, бр. 16, 2021 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  16
ПОСТАНОВЛЕНИЕ № 59
ОТ 18 ФЕВРУАРИ 2021 Г.
за одобряване на промени в разходите и 
трансферите по бюджета на Министерството 
на здравеопазването за 2021 г., свързани с 
дейностите и мерките за превенция и борба 
с COVID-19
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Министерството на здравеопазва­
нето може да извършва през 2021 г. плащания 
в размер до 90 000 000 лв. за:
1. допълнителни разходи за персонал по 
бюджета на Министерството на здравеопаз­
ването за 2021 г. в размер до 5 000 000 лв. 
за поставяне на ваксини срещу COVID-19 от 
регионалните здравни инспекции и центро­
вете за спешна медицинска помощ, от тях:
а) до 2 500 000 лв. – за разходи за персонал 
по „Политика в областта на диагностиката 
и лечението“, бюджетна програма „Спешна 
медицинска помощ“;
б) до 2 500 000 лв. – за разходи за персо­
нал по „Политика в областта на промоцията, 
превенцията и контрола на общественото 
здраве“, бюджетна програма „Профилактика 
и надзор на заразните болести“;
2. предоставяне на допълнителен транс­
фер в размер до 85 000 000 лв. по бюджета 
на Националната здравноосигурителна каса 
за 2021 г. за осигуряване на средства за 
заплащане на изпълнителите на медицин­
ска помощ за работа при неблагоприятни 
условия по време на обявена извънредна 
епидемична обстановка поради епидемич­
но разпространение на COVID-19 и до три 
месеца след нейното отменяне съгласно 
чл. 15а от Закона за мерките и действията 
по време на извънредното положение, обя­
вено с решение на Народното събрание от 
13 март 2020 г., и за преодоляване на пос­
ледиците, включително за заплащане на 
изпълнителите на медицинска помощ за 
поставяне на ваксини срещу COVID-19.
(2) Плащанията по ал. 1 са за сметка на 
неусвоените до 31 януари 2021 г. средства 
в размер до 90 000 000 лв. по сметката 
за чужди средства на Министерството на 
здравеопазването по чл. 3, ал. 1 от Поста­
новление № 401 от Министерския съвет 
от 2020 г. за одобряване на допълнителни 
разходи по бюджета на Министерството на 
здравеопазването за 2020 г. (ДВ, бр. 110 от 
2020 г.) и чл. 3, ал. 1 от Постановление № 409 
на Министерския съвет от 2020 г. за одобря­
ване на допълнителни разходи по бюджета 
на Министерството на здравеопазването за 
2020 г. (ДВ, бр. 2 от 2021 г.).
(3) За извършването на плащанията по 
ал. 1 за сметка на средствата по ал. 2 може 
да продължи да се прилага сметката за чужди 
средства по ал. 2, като съответните суми се 
отразяват в отчета за касовото изпълнение 
на бюджета на Министерството на здраве­
опазването за 2021 г. съгласно изискванията 
на чл. 148 от Закона за публичните финанси.
(4) Сумите по ал. 1, т. 2 се предоставят 
периодично на Националната здравнооси­
гурителна каса в зависимост от очаквания 
размер на месечните плащания, като неусво­
ените суми се възстановяват по бюджета на 
Министерството на здравеопазването.
Чл. 2. Увеличава разходите по „Политика 
в областта на диагностиката и лечението“, 
бюджетна програма „Спешна медицинска 
помощ“, в размер 2 500 000 лв. за сметка на 
намаляването на разходите по „Политика 
в областта на промоцията, превенцията и 
контрола на общественото здраве“, бюджетна 
програма „Профилактика и надзор на зараз­
ните болести“.
Чл. 3. (1) Сумите по чл. 1 и 2 се отразяват 
като компенсирана промяна в съответните 
разходни показатели и трансфери по бюджета 
на Министерството на здравеопазването за 
2021 г.
(2) Министърът на здравеопазването да 
извърши произтичащите от чл. 1 и 2 промени 
по бюджета на Министерството на здраве­
опазването за 2021 г. по реда на чл. 112, ал. 1 
и 3 от Закона за публичните финанси и да 
уведоми министъра на финансите.
Заключителни разпоредби
§ 1. Постановлението се приема на ос­
нование чл. 7, ал. 1 и чл. 109, ал. 1 и 2 от 
Закона за публичните финанси, чл. 78, ал. 2 
от Закона за държавния бюджет на Републи­
ка България за 2021 г., чл. 23, ал. 1, т. 11 от 
Закона за здравното осигуряване и чл. 15а от 
Закона за мерките и действията по време на 
извънредното положение, обявено с решение 
на Народното събрание от 13 март 2020 г., и 
за преодоляване на последиците.
§ 2. Изпълнението на постановлението се 
възлага на министъра на здравеопазването и 
на управителя на Националната здравнооси­
гурителна каса.
§ 3. Постановлението влиза в сила от деня 
на обнародването му в „Държавен вестник“ и 
се прилага за дейности, извършени от 1 яну­
ари 2021 г.
Министър-председател: 
Бойко Борисов
Главен секретар на Министерския съвет: 
Веселин Даков
1137